包勳評

包勳評係新加坡影視男演員，前新傳媒私人有限公司合約藝人，亦曾經係新傳媒八公子之一。

早年生活 
包勳評有一個家姐，早年喺輔廉中學同義安理工學院讀書。包勳評愛好運動，曾經係新加坡國家青年籃球隊隊員，直到一場意外受傷令佢停止咗職業運動員生涯。

演藝事業 
2012年，包勳評加入演藝圈。2014年開始俾新傳媒私人有限公司捧為新傳媒八公子之一。

2021年4月22號，包勳評因為醉酒駕駛被控上法庭。新傳媒因此喺5月4號同包勳評解約，《鄰里幫》係佢解約前最後一部喺新傳媒嘅作品。7月14號，包勳評被判坐監5個禮拜同停牌5年。

佢喺坐監嗰陣諗過自己嘅前途，最後都係決定做番演員。2021年9月23號，包勳評宣佈簽約李南星嘅經紀公司LNX Global。其後佢接受《8視界娛樂生活誌》訪問嘅時候，多謝謝韻儀、Pornsak、李榮達仲有自己支持者嘅鼓勵。

星加坡男演員